# Úradný vestník C 78/2013

| | ISSN 1977-1037
  doi:10.3000/19771037.C_2013.078.slk |
| --- | --- |
| Úradný vestník
  Európskej únie | C 78 |
| | |
| Slovenské vydanie | Informácie a oznámenia | Zväzok 5616. marca 2013 |

ISSN 1977-1037

doi:10.3000/19771037.C_2013.078.slk

Úradný vestník

Európskej únie

C 78

Slovenské vydanie

Informácie a oznámenia

Zväzok 5616. marca 2013

---

| Číslo oznamu | Obsah | Strana |
| --- | --- | --- |
| | I   Uznesenia, odporúčania a stanoviská |
| | STANOVISKÁ |
| | Európska komisia |
| 2013/C 078/01 | Stanovisko Komisie z 13. marca 2013 týkajúce sa plánu zneškodnenia rádioaktívneho odpadu pochádzajúceho z vyradenia jadrovej elektrárne Latina v talianskom regióne Lazio z prevádzky | 1 |

Číslo oznamu

Obsah

Strana

I   Uznesenia, odporúčania a stanoviská

STANOVISKÁ

Európska komisia

2013/C 078/01

Stanovisko Komisie z 13. marca 2013 týkajúce sa plánu zneškodnenia rádioaktívneho odpadu pochádzajúceho z vyradenia jadrovej elektrárne Latina v talianskom regióne Lazio z prevádzky

1

| | IV   Informácie |
| --- | --- |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Európska komisia |
| 2013/C 078/02 | Výmenný kurz eura | 3 |

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európska komisia

2013/C 078/02

Výmenný kurz eura

3

| | V   Oznamy |
| --- | --- |
| | ADMINISTRATÍVNE POSTUPY |
| | Európska komisia |
| 2013/C 078/03 | Výzva na prekladanie ponúk v rámci spoločného programu ENIAC Joint Undertaking | 4 |
| | INÉ AKTY |
| | Európska komisia |
| 2013/C 078/04 | Uverejnenie žiadosti podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny | 5 |
| 2013/C 078/05 | Uverejnenie žiadosti podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny | 9 |

V   Oznamy

ADMINISTRATÍVNE POSTUPY

Európska komisia

2013/C 078/03

Výzva na prekladanie ponúk v rámci spoločného programu ENIAC Joint Undertaking

4

INÉ AKTY

Európska komisia

2013/C 078/04

Uverejnenie žiadosti podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

5

2013/C 078/05

Uverejnenie žiadosti podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

9

| SK | |
| --- | --- |

SK

---

I Uznesenia, odporúčania a stanoviská

STANOVISKÁ

Európska komisia

| 16.3.2013 | SK | Úradný vestník Európskej únie | C 78/1 |
| --- | --- | --- | --- |

16.3.2013

SK

Úradný vestník Európskej únie

C 78/1

---

STANOVISKO KOMISIE

z 13. marca 2013

týkajúce sa plánu zneškodnenia rádioaktívneho odpadu pochádzajúceho z vyradenia jadrovej elektrárne Latina v talianskom regióne Lazio z prevádzky

(Iba talianske znenie je autentické)

2013/C 78/01

Posúdenie uvedené ďalej sa vykonáva podľa ustanovení Zmluvy o Euratome bez toho, aby boli dotknuté akékoľvek ďalšie posúdenia uskutočňované podľa Zmluvy o fungovaní Európskej únie a povinnosti vyplývajúce z nej a zo sekundárneho práva. (1).

Európska komisia dostala 18. októbra 2012 od talianskej vlády v súlade s článkom 37 Zmluvy o Euratome všeobecné údaje týkajúce sa plánu zneškodnenia rádioaktívneho odpadu, ktorý pochádza z vyradenia jadrovej elektrárne Latina z prevádzky.

Na základe týchto údajov a ďalších informácií, o ktoré Komisia požiadala 30. októbra 2012 a ktoré talianske orgány predložili 17. decembra 2012, ako aj po porade so skupinou odborníkov Komisia vypracovala toto stanovisko:

| 1. | vzdialenosť medzi areálom Latina a najbližšou hranicou s iným členským štátom je 290 km v prípade Francúzska a 460 km v prípade Slovinska. |
| --- | --- |

1.

vzdialenosť medzi areálom Latina a najbližšou hranicou s iným členským štátom je 290 km v prípade Francúzska a 460 km v prípade Slovinska.

| 2. | Pri bežných činnostiach súvisiacich s vyraďovaním elektrárne z prevádzky je nepravdepodobné, že by pri vypúšťaní kvapalných a plynných rádioaktívnych látok došlo k expozícii obyvateľstva v inom členskom štáte, ktorá by bola zo zdravotného hľadiska významná. |
| --- | --- |

2.

Pri bežných činnostiach súvisiacich s vyraďovaním elektrárne z prevádzky je nepravdepodobné, že by pri vypúšťaní kvapalných a plynných rádioaktívnych látok došlo k expozícii obyvateľstva v inom členskom štáte, ktorá by bola zo zdravotného hľadiska významná.

| 3. | Pevný rádioaktívny odpad sa bude skladovať v areáli dovtedy, kým nebude k dispozícii vnútroštátne úložisko. |
| --- | --- |

3.

Pevný rádioaktívny odpad sa bude skladovať v areáli dovtedy, kým nebude k dispozícii vnútroštátne úložisko.

| 4. | Nerádioaktívny pevný odpad a zvyškové materiály, ktoré neprekračujú uvoľnovacie úrovne, budú oslobodené od regulačnej kontroly a budú sa zneškodňovať ako bežný odpad alebo recyklovať či opätovne používať. Bude sa pri tom postupovať v súlade s kritériami stanovenými v základných bezpečnostných normách (smernica 96/29/Euratom). |
| --- | --- |

4.

Nerádioaktívny pevný odpad a zvyškové materiály, ktoré neprekračujú uvoľnovacie úrovne, budú oslobodené od regulačnej kontroly a budú sa zneškodňovať ako bežný odpad alebo recyklovať či opätovne používať. Bude sa pri tom postupovať v súlade s kritériami stanovenými v základných bezpečnostných normách (smernica 96/29/Euratom).

| 5. | V prípade neplánovaného uvoľnenia rádioaktívnych látok, ku ktorému môže dôjsť v dôsledku havárie takého typu a rozsahu, ako sa uvádza vo všeobecných údajoch, by dávky, ktorým by pravdepodobne bolo vystavené obyvateľstvo v inom členskom štáte, neboli zo zdravotného hľadiska významné. |
| --- | --- |

5.

V prípade neplánovaného uvoľnenia rádioaktívnych látok, ku ktorému môže dôjsť v dôsledku havárie takého typu a rozsahu, ako sa uvádza vo všeobecných údajoch, by dávky, ktorým by pravdepodobne bolo vystavené obyvateľstvo v inom členskom štáte, neboli zo zdravotného hľadiska významné.

Záverom Komisia zastáva názor, že realizácia plánu uloženia rádioaktívneho odpadu v akejkoľvek forme, ktorý pochádza z vyradenia jadrovej elektrárne Latina v talianskom regióne Lazio z prevádzky, by pri bežnej prevádzke i v prípade havárie, ktorej druh a rozsah sa uvádza vo všeobecných podmienkach, neviedla k rádioaktívnej kontaminácii, ktorá by z hľadiska zdravia a kontaminácie vody, pôdy a vzdušného priestoru iného členského štátu bola významná.

V Bruseli 13. marca 2013

Za Komisiu

Günther OETTINGER

člen Komisie

---

(1)  Napríklad podľa Zmluvy o fungovaní Európskej únie, je potrebné podrobnejšie posúdiť environmentálne aspekty. Komisia by chcela orientačne poukázať na ustanovenia smernice 2011/92/EÚ o posudzovaní vplyvov určitých verejných a súkromných projektov na životné prostredie, smernice 2001/42/ES o posudzovaní účinkov určitých plánov a programov na životné prostredie, ako aj smernice 92/43/EHS o ochrane prirodzených biotopov a voľne žijúcich živočíchov a rastlín a smernice 2000/60/ES, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva.

1

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európska komisia

| 16.3.2013 | SK | Úradný vestník Európskej únie | C 78/3 |
| --- | --- | --- | --- |

16.3.2013

SK

Úradný vestník Európskej únie

C 78/3

---

Výmenný kurz eura (1)

15. marca 2013

2013/C 78/02

1 euro =

| | Mena | Výmenný kurz |
| --- | --- | --- |
| USD | Americký dolár | 1,3086 |
| JPY | Japonský jen | 125,56 |
| DKK | Dánska koruna | 7,4581 |
| GBP | Britská libra | 0,86400 |
| SEK | Švédska koruna | 8,3515 |
| CHF | Švajčiarsky frank | 1,2308 |
| ISK | Islandská koruna | |
| NOK | Nórska koruna | 7,5325 |
| BGN | Bulharský lev | 1,9558 |
| CZK | Česká koruna | 25,575 |
| HUF | Maďarský forint | 305,11 |
| LTL | Litovský litas | 3,4528 |
| LVL | Lotyšský lats | 0,7014 |
| PLN | Poľský zlotý | 4,1505 |
| RON | Rumunský lei | 4,3931 |
| TRY | Turecká líra | 2,3666 |
| AUD | Austrálsky dolár | 1,2609 |
| CAD | Kanadský dolár | 1,3352 |
| HKD | Hongkongský dolár | 10,1525 |
| NZD | Novozélandský dolár | 1,5888 |
| SGD | Singapurský dolár | 1,6334 |
| KRW | Juhokórejský won | 1 452,89 |
| ZAR | Juhoafrický rand | 12,0108 |
| CNY | Čínsky juan | 8,1354 |
| HRK | Chorvátska kuna | 7,5825 |
| IDR | Indonézska rupia | 12 701,42 |
| MYR | Malajzijský ringgit | 4,0877 |
| PHP | Filipínske peso | 53,121 |
| RUB | Ruský rubeľ | 40,0750 |
| THB | Thajský baht | 38,656 |
| BRL | Brazílsky real | 2,5785 |
| MXN | Mexické peso | 16,2443 |
| INR | Indická rupia | 70,6710 |

Mena

Výmenný kurz

USD

Americký dolár

1,3086

JPY

Japonský jen

125,56

DKK

Dánska koruna

7,4581

GBP

Britská libra

0,86400

SEK

Švédska koruna

8,3515

CHF

Švajčiarsky frank

1,2308

ISK

Islandská koruna

NOK

Nórska koruna

7,5325

BGN

Bulharský lev

1,9558

CZK

Česká koruna

25,575

HUF

Maďarský forint

305,11

LTL

Litovský litas

3,4528

LVL

Lotyšský lats

0,7014

PLN

Poľský zlotý

4,1505

RON

Rumunský lei

4,3931

TRY

Turecká líra

2,3666

AUD

Austrálsky dolár

1,2609

CAD

Kanadský dolár

1,3352

HKD

Hongkongský dolár

10,1525

NZD

Novozélandský dolár

1,5888

SGD

Singapurský dolár

1,6334

KRW

Juhokórejský won

1 452,89

ZAR

Juhoafrický rand

12,0108

CNY

Čínsky juan

8,1354

HRK

Chorvátska kuna

7,5825

IDR

Indonézska rupia

12 701,42

MYR

Malajzijský ringgit

4,0877

PHP

Filipínske peso

53,121

RUB

Ruský rubeľ

40,0750

THB

Thajský baht

38,656

BRL

Brazílsky real

2,5785

MXN

Mexické peso

16,2443

INR

Indická rupia

70,6710

---

(1)  Zdroj: referenčný výmenný kurz publikovaný ECB.

---

V Oznamy

ADMINISTRATÍVNE POSTUPY

Európska komisia

| 16.3.2013 | SK | Úradný vestník Európskej únie | C 78/4 |
| --- | --- | --- | --- |

16.3.2013

SK

Úradný vestník Európskej únie

C 78/4

---

Výzva na prekladanie ponúk v rámci spoločného programu ENIAC Joint Undertaking

2013/C 78/03

Európska komisia týmto informuje o výzve na predkladanie ponúk v rámci spoločného programu ENIAC Joint Undertaking.

Očakávajú sa návrhy v rámci tejto výzvy: ENIAC-2013-2.

Dokumentácia k výzve vrátane uzávierky a finančných prostriedkov je uvedená v znení výzvy, ktoré je dostupné na tejto webovej stránke:

http://www.eniac.eu/web/calls/ENIACJU_Call9_2013-2.php

---

INÉ AKTY

Európska komisia

| 16.3.2013 | SK | Úradný vestník Európskej únie | C 78/5 |
| --- | --- | --- | --- |

16.3.2013

SK

Úradný vestník Európskej únie

C 78/5

---

Uverejnenie žiadosti podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

2013/C 78/04

Týmto uverejnením sa poskytuje právo vzniesť námietku proti žiadosti podľa článku 51 nariadenia Európskeho parlamentu a Rady (EÚ) č. 1151/2012 (1).

JEDNOTNÝ DOKUMENT

NARIADENIE RADY (ES) č. 510/2006

o ochrane zemepisných označení a označení pôvodu poľnohospodárskych výrobkov a potravín
   (2)

„MACCHERONCINI DI CAMPOFILONE“

ES č.: IT-PGI-0005-0886-27.07.2011

CHZO ( X ) CHOP ( )

1.   Názov:

„Maccheroncini di Campofilone“

2.   Členský štát alebo tretia krajina:

Taliansko

3.   Opis poľnohospodárskeho výrobku alebo potraviny:

3.1.   Druh výrobku:

| Trieda 2.7. | Cestoviny |
| --- | --- |

Trieda 2.7.

Cestoviny

3.2.   Opis výrobku, na ktorý sa vzťahuje názov uvedený v bode 1:

„Maccheroncini di Campofilone“ sú suché cestoviny vyrábané z vajec a pšeničnej múky alebo krupice. Vlastnosti týchto surovín sa uvádzajú v bode 3.3. tohto dokumentu. Pri uvedení na trh vykazujú cestoviny tieto fyzikálne a chemické vlastnosti na 100 g hotového výrobku:

| — | dĺžka: 35 až 60 cm, |
| --- | --- |

—

dĺžka: 35 až 60 cm,

| — | šírka: 0,80 až 1,20 mm, |
| --- | --- |

—

šírka: 0,80 až 1,20 mm,

| — | hrúbka: 0,3 až 0,7 mm, |
| --- | --- |

—

hrúbka: 0,3 až 0,7 mm,

| — | obsah bielkovín (dusík × 5,70): minimálne 12,5 % celkovej sušiny. |
| --- | --- |

—

obsah bielkovín (dusík × 5,70): minimálne 12,5 % celkovej sušiny.

3.3.   Suroviny (len pri spracovaných výrobkoch):

Suroviny používané na výrobu „Maccheroncini di Campofilone“ nesmú byť geneticky modifikované a musia na 100 g výrobku vykazovať tieto vlastnosti:

| — | vajcia musia pochádzať od sliepok z podstielkového chovu, kŕmených výlučne geneticky nemodifikovanými obilninami a nesmú obsahovať syntetické pigmenty. Musia obsahovať 10 až 12 g bielkovín, viac ako 9 g tukov a maximálne 33 ppm betakaroténu, pričom musia mať minimálne 20 % zvyšok po sušení, ktorý je vyjadrený ako sušina, |
| --- | --- |

—

vajcia musia pochádzať od sliepok z podstielkového chovu, kŕmených výlučne geneticky nemodifikovanými obilninami a nesmú obsahovať syntetické pigmenty. Musia obsahovať 10 až 12 g bielkovín, viac ako 9 g tukov a maximálne 33 ppm betakaroténu, pričom musia mať minimálne 20 % zvyšok po sušení, ktorý je vyjadrený ako sušina,

| — | obsah bielkovín (dusík × 5,70) v krupici z tvrdej pšenice musí predstavovať minimálne 12,5 % sušiny, |
| --- | --- |

—

obsah bielkovín (dusík × 5,70) v krupici z tvrdej pšenice musí predstavovať minimálne 12,5 % sušiny,

| — | obsah bielkovín (dusík × 5,70) v múke z mäkkej pšenice musí predstavovať minimálne 10,0 % sušiny. |
| --- | --- |

—

obsah bielkovín (dusík × 5,70) v múke z mäkkej pšenice musí predstavovať minimálne 10,0 % sušiny.

3.4.   Krmivo (len pri výrobkoch živočíšneho pôvodu):

—

3.5.   Špecifické kroky výroby, ktoré sa musia uskutočniť v označenej zemepisnej oblasti:

Všetky fázy výroby „Maccheroncini di Campofilone“ (miesenie, vaľkanie cesta, krájanie a schnutie) sa musia odohrávať v zemepisnej oblasti vymedzenej v bode 4.

3.6.   Špecifické pravidlá krájania, strúhania, balenia atď.:

Cesto sa vymiesi, vyvaľká a následne pokrája. Nakrájané „Maccheroncini di Campofilone“ sa poukladajú na biely papier na potraviny (listy s rozmermi 22 až 26 cm šírky a 32 až 35 cm dĺžky). List papiera spolu s čerstvým výrobkom, ktorý je na ňom umiestnený, váži 155 až 175 g. Jednotlivé listy papiera sa na všetkých štyroch stranách vyhnú tradičným spôsobom dohora, aby sa cestoviny nemohli zošmyknúť, a následne sa položia na rámy na sušenie. Po usušení sa listy umiestnia do obalov.

Balenie sa odohráva výlučne vo výrobnom podniku a je potrebné na to, aby sa zabezpečila ochrana tohto citlivého a veľmi krehkého výrobku pri preprave a skladovaní.

„Maccheroncini di Campofilone“ by bez vhodného obalu boli počas prepravy nechránené a vystavené nárazom, pri ktorých by sa mohli zlomiť. Stratili by tak svoje typické fyzikálne vlastnosti opísané v bode 3.2, na základe ktorých možno výrobok rozpoznať na prvý pohľad.

3.7.   Špecifické pravidlá označovania:

Na všetkých škatuliach alebo na etiketách na baleniach musia byť zreteľnými a čitateľnými tlačenými písmenami uvedené nielen zákonom stanovené informácie, ale aj:

symbol EÚ pre chránené zemepisné označenie, ako sa stanovuje v nariadení (ES) č. 1898/2006 spolu s údajom „Maccheroncini di Campofilone indicazione geografica protetta“ (Maccheroncini di Campofilone, chránené zemepisné označenie). Písmená názvu „Maccheroncini di Campofilone“ musia byť minimálne 5 mm vysoké.

Je zakázané uvádzať na obale akékoľvek ďalšie údaje, ktoré nie sú vyslovene predpísané. Možno uvádzať názvy značiek, pokiaľ nemajú pochvalný charakter a neexistuje možnosť, že by uviedli spotrebiteľa do omylu.

Názov „Maccheroncini di Campofilone“ sa nesmie prekladať.

4.   Stručné vymedzenie zemepisnej oblasti:

Oblasť výroby „Maccheroncini di Campofilone“ je obec Campofilone v provincii Fermo v regióne Marche.

5.   Súvislosť so zemepisnou oblasťou:

5.1.   Špecifickosť zemepisnej oblasti:

Campofilone je stredoveká dedinka, ktorá leží na kopci v dolnej časti údolia rieky Aso v nadmorskej výške 210 m n. m. Táto poľnohospodárska oblasť ponúka malebnú scenériu, od bielych zasnežených vrcholov horského národného parku Parco dei Monti Sibillini, cez zelenú pahorkatinu až po azúrovo modré Jadranské more. Oblasť má mimoriadne výhodné podnebie, pretože vďaka blízkosti mora je od neho vejúci vánok zárukou miernych teplôt aj vo vyšších polohách.

5.2.   Špecifickosť výrobku:

„Maccheroncini di Campofilone“ sa zreteľne odlišujú od iných druhov cestovín, pretože pri ich výrobe sa cesto vyvaľká mimoriadne natenko a krája sa na veľmi jemné rezance. Vďaka tomu sa cestoviny varia len veľmi krátko (minútu vo vriacej vode), alebo sa môžu úplne bez varenia pridať do omáčky. Ďalšou základnou črtou, ktorou sa „Maccheroncini di Campofilone“ vyznačujú, je podiel vajec v ceste, ktorý je výrazne vyšší než v iných druhoch cestovín. Na kilogram krupice z tvrdej pšenice alebo múky z mäkkej pšenice sa pridáva sedem až desať vajec, čo zodpovedá 33 % cesta.

Tento podiel a pomalý proces sušenia majú za následok veľmi výdatný produkt: zatiaľ čo 250 g bežných cestovín zodpovedá dvom hojným porciám, vystačí rovnaké množstvo „Maccheroncini di Campofilone“ na štyri porcie.

Vďaka tejto výdatnosti majú cestoviny „Maccheroncini di Campofilone“ schopnosť absorbovať väčšie množstvo omáčky než iné typy cestovín.

5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO):

Žiadosť o štatút CHZO je opodstatnená vychýrenosťou a povesťou výrobku. „Maccheroncini di Campofilone“ sú synonymom kultúry oblasti Campofilone v jej najautentickejšej podobe. Remeselná výroba týchto cestovín je prejavom ľudovej tradície stredovekej dedinky Campofilone, ktorá sa tradovala z generácie na generáciu. Najmä v prípade vajec platí, že neboli vždy k dispozícii počas celého roka, lebo ich produkcia závisí od biologického cyklu sliepok. A tak museli ženy z Campofilone pri domácej výrobe cestovín (najprv len čerstvých, postupom času aj sušených) zapojiť vynaliezavosť a fantáziu. Sušené cestoviny sú výhodnejšie než čerstvé, pretože sa dajú skladovať, a teda konzumovať v priebehu celého roka. Spôsob krájania nahrubo však mal nevýhodu v tom, že cestoviny sa pri kontakte so vzduchom pri sušení ohýbali a na viacerých miestach polámali, a nedali sa konzumovať vcelku. Múdre gazdinky preto začali cesto krájať na veľmi jemné pásy, vďaka čomu sa pri kontakte so vzduchom nelámali, ale zostali až do konzumácie neporušené. Umenie výroby „Maccheroncini di Campofilone“ sa teda zrodilo v kuchyniach a neskôr ho prevzali malé remeselné manufaktúry. Odvtedy sa mimoriadne jemným zlatistým cestovinám pripisuje osobitný význam, na základe čoho sa odlišujú od „každodenných“ jedál, stali sa špecialitou pri príležitostí osláv a dôkazom zručnosti domácej pani. Pôvodne sa konzumovali len počas najvýznamnejších sviatkov a boli cenným darom pre vážených priateľov.

Tradícia a zručnosti, ktoré sa udržali vyše 600 rokov, viedli k vzniku rodinných podnikov, ktoré Campofilone preslávili vo svete. Už v 15. storočí sa „Maccheroncini di Campofilone“ považovali za lahôdku a spomínajú v korešpondencii opátstva Campofilone, vo viacerých dokumentoch Tridentského koncilu a zbierkach receptov viacerých panských domov. Neskôr, začiatkom 20. storočia, niektoré gazdiné a majiteľky hostincov začali svojim hosťom servírovať „Maccheroncini“ v ich typickej dlhej a jemnej podobe. Turistická organizácia Touring Club Italiano zahrnula „Maccheroncini di Campofilone“ do svojho prvého gastronomického sprievodcu („Guida Gastronomica d'Italia“) z roku 1931 a zdokumentovala tak úzke spojenie tejto špeciality a dediny, kde vznikla. Toto prepojenie sa po druhej svetovej vojne ešte posilnilo. V roku 1960 bol založený remeselný podnik „Nello Spinosi“. Keď v roku 1965 na trh vstúpila firma „Alimentari Valdaso“, objem výroby miestnych tradičných cestovín narástol a výrobok sa rozšíril aj do ďalších oblastí.

Príležitosť ochutnať kulinársku špecialitu dediny Campofilone predstavuje miestna slávnosť „Sagra dei maccheroncini“. Táto slávnosť sa od roku 1964 organizuje každoročne počas prvých troch augustových dní. Pri tejto príležitosti dedinku navštívia tisícky turistov a skonzumujú približne 20 000 porcií cestovín, čo je dôkazom úspechu slávnosti a dobrej povesti cestovín „Maccheroncini di Campofilone“.

Talianske i medzinárodné ceny a vyznamenania pre výrobcov cestovín v dedine Campofilone potvrdzujú, že meno a povesť dediny sú neoddeliteľne spojené s touto kulinárskou špecialitou. Vzniklo tu výrobné stredisko s pracovnou silou vysoko kvalifikovanou v oblasti výroby cestovín.

„Maccheroncini di Campofilone“ sa časom etablovali na všetkých dôležitých trhoch v Európe, Spojených štátoch, Kanade, arabskom svete i Ázii. Ich osobitná hodnota spočíva v tom, že výrobný postup, jednoduché a osobitné zloženie výrobku ani mimoriadny spôsob sušenia sa počas stáročí nezmenili. Okrem toho si ich výroba vyžaduje osobitné zručnosti a skúsenosti, aby vznikol mimoriadne kvalitný výrobok, ktorý je výdatný, chutný, ľahko stráviteľný a jednoducho sa pripravuje.

Odkaz na uverejnenie špecifikácie:

[Článok 5 ods. 7 nariadenia (ES) č. 510/2006 (3)]

Ministerstvo uverejnilo návrh na uznanie „Maccheroncini di Campofilone“ ako chráneného zemepisného označenia v Úradnom vestníku Talianskej republiky č. 131 z 8. júna 2011, a iniciovalo tak vnútroštátny postup vznesenia námietky.

Úplné znenie špecifikácie výrobku je k dispozícii na stránke:

http://www.politicheagricole.it/flex/cm/pages/ServeBLOB.php/L/IT/IDPagina/3335

alebo na domácej stránke ministerstva (http://www.politicheagricole.it) kliknutím na „Qualità e sicurezza“ (v pravom hornom rohu obrazovky) a potom na „Disciplinari di Produzione all’esame dell’UE“.

---

(1)  Ú. v. EÚ L 343, 14.12.2012, s. 1.

(2)  Ú. v. EÚ L 93, 31.3.2006, s. 12. Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.

(3)  Porovnaj poznámku pod čiarou 2.

---

| 16.3.2013 | SK | Úradný vestník Európskej únie | C 78/9 |
| --- | --- | --- | --- |

16.3.2013

SK

Úradný vestník Európskej únie

C 78/9

---

Uverejnenie žiadosti podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

2013/C 78/05

Týmto uverejnením sa poskytuje právo vzniesť námietku proti žiadosti podľa článku 51 nariadenia Európskeho parlamentu a Rady (1) (EÚ) č. 1151/2012.

JEDNOTNÝ DOKUMENT

NARIADENIE RADY (ES) č. 510/2006

o ochrane zemepisných označení a označení pôvodu poľnohospodárskych výrobkov a potravín
   (2)

„COPPA DE CORSE“/„COPPA DE CORSE — COPPA DI CORSICA“

ES č.: FR-PDO-0005-0992-26.04.2012

CHZO ( ) CHOP ( X )

1.   Názov:

„Coppa de Corse“/„Coppa de Corse — Coppa di Corsica“

2.   Členský štát alebo tretia krajina:

Francúzsko

3.   Opis poľnohospodárskeho výrobku alebo potraviny:

3.1.   Druh výrobku:

| Trieda 1.2 | Mäsové výrobky (tepelne spracované, solené, údené atď.) |
| --- | --- |

Trieda 1.2

Mäsové výrobky (tepelne spracované, solené, údené atď.)

3.2.   Opis výrobku, na ktorý sa vzťahuje názov uvedený v bode 1:

Výrobok s označením pôvodu „Coppa de Corse“/„Coppa de Corse — Coppa di Corsica“ sa pripravuje z bravčovej krkovičky z ošípanej plemena nustrale, ktorá sa solí, suší a necháva dozrieť.

Proces solenia, sušenia a dozrievania trvá najmenej päť mesiacov, pričom dozrievanie trvá viac než dva mesiace (posledná etapa prípravy výrobku, ktorá prebieha výhradne v podmienkach prirodzeného prostredia a je nevyhnutná, aby výrobok dosiahol správnu textúru a vôňu).

Výrobok sa vyznačuje nasledujúcimi charakteristickými vlastnosťami: meria od 25 do 35 centimetrov, má valcovitý tvar a po vysušení váži od 0,8 do 2,2 kg.

Balí sa do bravčového čreva alebo bravčovej mriežky a obväzuje špagátom alebo sieťkou.

Plát má mastný vzhľad a tvorí ho prerastená svalovina jednoliatej červenej až tmavočervenej farby. Medzisvalový tuk má bielu až ružovkastú farbu.

Pomer tuku a chudého mäsa sa pohybuje od 30 % do 50 %.

„Coppa de Corse“/„Coppa de Corse — Coppa di Corsica“ má pevnú a mäkkú textúru.

Vyznačuje sa bohatým buketom (môže mať ovocný, orieškový alebo drevitý podtón alebo pripomínať huby), typickou slanou chuťou a prípadne aj korenistým rázom.

Môže sa vyskytnúť aj jemná vôňa a chuť údeného mäsa alebo maslová chuť.

Výrobok má nasledujúce fyzikálno-chemické a biochemické vlastnosti (uvádzajú sa v percentách zo sušiny/referenčný sval = serratus ventralis):

| — | celkový obsah tukov v sadle: ≥ 89 %, |
| --- | --- |

—

celkový obsah tukov v sadle: ≥ 89 %,

| — | obsah soli: od 6,5 % do 10 %, |
| --- | --- |

—

obsah soli: od 6,5 % do 10 %,

| — | obsah tukov v svalovine: ≥ 6 %, |
| --- | --- |

—

obsah tukov v svalovine: ≥ 6 %,

| — | stopy dusitanov/dusičnanov, |
| --- | --- |

—

stopy dusitanov/dusičnanov,

| — | obsah vlhkosti v svalovine: od 45 % do 55 %, |
| --- | --- |

—

obsah vlhkosti v svalovine: od 45 % do 55 %,

| — | obsah kyseliny olejovej: ≥ 45 %. |
| --- | --- |

—

obsah kyseliny olejovej: ≥ 45 %.

Výrobok sa môže predávať vcelku, prípadne narezaný na plátky alebo menšie kusy vo vákuovom obale, pričom jedna porcia váži aspoň 200 gramov.

3.3.   Suroviny (len pri spracovaných výrobkoch):

Vlastnosti jatočných tiel

Jatočné telá určené na prípravu uvedeného výrobku pochádzajú z ošípaných plemena nustrale, ktoré sa zabíjajú vo veku 12 až 36 mesiacov a pri hmotnosti 85 až 140 kg. Hrúbka chrbtovej slaniny dosahuje od 2,5 do 6 cm.

Plemeno nustrale, vysoký jatočný vek, chov vo výbehu a potrava zložená najmä z gaštanov a/alebo žaluďov sú faktory, ktoré surovine dodávajú osobitú kvalitu: červené až tmavočervené sfarbenie mäsa, vysoký obsah tukov a veľmi špecifickú kvalitu slaniny.

Typické vlastnosti čerstvej suroviny

| — | krkovička sa odrezáva pri piatom rebre, |
| --- | --- |

—

krkovička sa odrezáva pri piatom rebre,

| — | z jedného prasaťa sa porciujú dva kusy, |
| --- | --- |

—

z jedného prasaťa sa porciujú dva kusy,

| — | plát má mierne zahnutý valcovitý tvar, |
| --- | --- |

—

plát má mierne zahnutý valcovitý tvar,

| — | povrchový tuk sa čiastočne odstraňuje, |
| --- | --- |

—

povrchový tuk sa čiastočne odstraňuje,

| — | hmotnosť v čerstvom stave sa pohybuje od 1,3 kg do 3,3 kg, |
| --- | --- |

—

hmotnosť v čerstvom stave sa pohybuje od 1,3 kg do 3,3 kg,

| — | zakázané sú všetky postupy, ktoré by prebiehali pri záporných teplotách (mrazenie, hlboké mrazenie). |
| --- | --- |

—

zakázané sú všetky postupy, ktoré by prebiehali pri záporných teplotách (mrazenie, hlboké mrazenie).

3.4.   Krmivo (len pri výrobkoch živočíšneho pôvodu):

Zvieratá sa po odstavení chovajú vo výbehu. Výbeh umožňuje stádam voľne sa presúvať po lesnatých a pastvinných územiach a pohyb zvierat sa upravuje okrem iného v závislosti od dostupných zdrojov krmiva a ročných období.

Potravu si sčasti zvieratá samy nachádzajú vo výbehu (byliny, korene, hľuzy ...). Chovateľ potom stádu podáva doplnkové krmivo na území chovu, pričom denná dávka na ošípanú nesmie prekročiť dva kilogramy. Doplnkové krmivo sa skladá minimálne z 90 % obilnín, olejnín, strukovín alebo výrobkov z nich, ktorých objem sa počíta na základe konkrétneho zloženia váženým hmotnostným priemerom. Aspoň 60 % z celkového objemu tvoria obilniny a výrobky z nich (pšenica, jačmeň, kukurica). Počas štyridsiatich piatich dní pred začiatkom výkrmu sa v rámci doplnkového krmiva už nesmie podávať kukurica.

Výkrm sa uskutočňuje od októbra do marca a trvá minimálne 45 dní. Počas tohto obdobia zvieratá dostávajú iba žalude a gaštany, ktoré si samy hľadajú vo výkrmnom výbehu (v dubových a gaštanových lesoch) aspoň počas prvých tridsiatich dní. Po tomto období je povolené dokrmovanie jačmeňom. Denná dávka jačmeňa na ošípanú musí byť nižšia než štyri kilogramy. Celkový denný objem jačmeňa, ktorým chovateľ dokrmuje zvieratá, nesmie počas obdobia výkrmu prekročiť 30 % objemu gaštanov a/alebo žaluďov v potrave.

3.5.   Špecifické kroky výroby, ktoré sa musia uskutočniť v označenej zemepisnej oblasti:

Všetky fázy výroby (pôrod, chov, výkrm, porážka, spracovanie a dozrievanie mäsových výrobkov) sa musia uskutočňovať vo vymedzenej zemepisnej oblasti.

3.6.   Špecifické pravidlá krájania, strúhania, balenia atď.:

Porciovanie, krájanie a balenie sa musia uskutočňovať vo vymedzenej zemepisnej oblasti z nasledujúcich dôvodov:

| — | pri skladovaní výrobkov a manipulácii s nimi môže dôjsť k strate dohľadu nad ich organoleptickými kvalitami, |
| --- | --- |

—

pri skladovaní výrobkov a manipulácii s nimi môže dôjsť k strate dohľadu nad ich organoleptickými kvalitami,

| — | môže dôjsť aj k strate dohľadu nad monitorovaním výrobkov, ich vysledovateľnosťou a opätovným označovaním. |
| --- | --- |

—

môže dôjsť aj k strate dohľadu nad monitorovaním výrobkov, ich vysledovateľnosťou a opätovným označovaním.

Krájanie sa vykonáva ručne a výlučne nožom, aby sa mäso neohrievalo a neznížili sa tak jeho osobité organoleptické kvality. Povolené sú nasledujúce pomôcky: nôž na krájanie a podložka.

Obal (prírodné črevo alebo bravčová mriežka) sa odstraňuje ešte pred krájaním.

Po porciovaní a krájaní sa výrobky okamžite vákuovo balia.

Mäso sa vyznačuje červenou až tmavočervenou farbou. Keďže okrem soli sa v mäse nenachádzajú iné konzervačné látky (čím sa obmedzuje oxidácia a dosahuje stabilné zafarbenie), je nevyhnutné, aby sa výrobok vákuovo zabalil čo najrýchlejšie, lebo ináč by mäso sčernelo.

Tuk, ktorý má osobitú chuť, vôňu farbu i lesk, na vzduchu rýchlo tuchne, čo je ďalším dôvodom, prečo je nutné výrobok čo možno najrýchlejšie vákuovo zabaliť.

Podobne sa postupuje aj pri kuse mäsa, z ktorého sa už odkrojilo – do dvanástich hodín sa musí dôkladne zabaliť.

Cieľom týchto pravidiel je vyhnúť sa akémukoľvek znehodnoteniu výrobku, najmä pokiaľ ide o organoleptické vlastnosti.

3.7.   Špecifické pravidlá označovania:

Nezávisle od označovania, ktoré je povinné pre všetky konzervované mäsové výrobky, nesie výrobok s označením pôvodu „Coppa de Corse“/„Coppa de Corse — Coppa di Corsica“ etiketu s nasledujúcimi prvkami:

| — | názov označenia pôvodu „Coppa de Corse“/„Coppa de Corse — Coppa di Corsica“, |
| --- | --- |

—

názov označenia pôvodu „Coppa de Corse“/„Coppa de Corse — Coppa di Corsica“,

| — | symbol CHOP Európskej únie (od dátumu zápisu na úrovni Európskej únie). |
| --- | --- |

—

symbol CHOP Európskej únie (od dátumu zápisu na úrovni Európskej únie).

Na etiketách sa môže nachádzať aj nápis „výkrm gaštanmi a/alebo žaluďmi“, „ošípané vykŕmené gaštanmi a alebo žaluďmi“ alebo „100 % gaštanov/žaluďov“, ale iba ak ide o výrobok zo zvierat, ktoré sa vykrmovali výlučne gaštanmi a/alebo žaluďmi.

4.   Stručné vymedzenie zemepisnej oblasti:

Vymedzenie zemepisnej oblasti označenia pôvodu „Coppa de Corse“/„Coppa de Corse — Coppa di Corsica“ zahŕňa obce, ktorých územie zodpovedá tradičným podmienkam chovu a spracovania výrobku „Coppa de Corse“/„Coppa de Corse — Coppa di Corsica“. Toto vymedzenie zodpovedá celému územiu Korziky okrem pobrežia, ktoré nespĺňa podmienky na produkciu výrobku.

Zemepisná oblasť teda zahŕňa časti území nasledujúcich obcí, ktoré sa nachádzajú v departementoch Corse-du-Sud a Haute-Corse:

Departement Corse-du-Sud: Afa, Ajaccio, Alata, Albitreccia, Ambiegna, Appietto, Arbellara, Arbori, Arro, Bastelicaccia, Belvédère-Campomoro, Bonifacio, Calcatoggio, Cannelle, Cargèse, Casaglione, Casalabriva, Cauro, Coggia, Cognocoli-Monticchi, Conca, Coti-Chiavari, Cuttoli-Corticchiato, Eccica-Suarella, Figari, Fozzano, Grosseto-Prugna, Lecci, Lopigna, Loreto-di-Tallano, Marignana, Monacia-d'Aullène, Olmeto, Olmiccia, Osani, Ota, Partinello, Piana, Pianottoli-Caldarello, Pietrosella, Pila-Canale, Porto-Vecchio, Propriano, Sainte-Lucie-de-Tallano, San-Gavino-di-Carbini, Sant'Andréa-d'Orcino, Sari-Solenzara, Sarrola-Carcopino, Sartène, Serra-di-Ferro, Serriera, Sollacaro, Sotta, Vico, Viggianello, Villanova, Zonza.

Departement Haute-Corse: Aghione, Aléria, Algajola, Antisanti, Aregno, Barbaggio, Barrettali, Bastia, Belgodère, Biguglia, Borgo, Brando, Cagnano, Calenzana, Calvi, Canale-di-Verde, Canari, Castellare-di-Casinca, Centuri, Cervione, Chiatra, Corbara, Ersa, Farinole, Furiani, Galéria, Ghisonaccia, Giuncaggio, L'Ile-Rousse, Linguizzetta, Lucciana, Lugo-di-Nazza, Lumio, Luri, Meria, Monte, Montegrosso, Monticello, Morsiglia, Nonza, Novella, Occhiatana, Ogliastro, Oletta, Olmeta-di-Capocorso, Olmeta-di-Tuda, Olmo, Palasca, Pancheraccia, Patrimonio, Penta-di-Casinca, Pietracorbara, Pietroso, Piève, Pigna, Pino, Poggio-di-Nazza, Poggio-d'Oletta, Poggio-Mezzana, Prunelli-di-Casacconi, Prunelli-di-Fiumorbo, Pruno, Rapale, Rogliano, Rutali, Saint-Florent, San-Gavino-di-Tenda, San-Giuliano, San-Martino-di-Lota, San-Nicolao, Santa-Lucia-di-Moriani, Santa-Maria-di-Lota, Santa-Maria-Poggio, Santa-Reparata-di-Balagna, Santo-Pietro-di-Tenda, Serra-di-Fiumorbo, Sisco, Solaro, Sorbo-Ocagnano, Speloncato, Taglio-Isolaccio, Talasani, Tallone, Tomino, Tox, Urtaca, Vallecalle, Valle-di-Campoloro, Ventiseri, Venzolasca, Vescovato, Vignale, Ville-di-Paraso, Ville-di-Pietrabugno, Volpajola.

Pokiaľ ide o čiastočne zahrnuté obce, kartografická dokumentácia vymedzujúca hranice zemepisnej oblasti je uložená na obecných úradoch. V súlade s požiadavkami smernice INSPIRE sú v prípade týchto obcí na internetovej stránke príslušného vnútroštátneho úradu k dispozícii územné mapy s presným vymedzením dotknutého územia.

5.   Súvislosť so zemepisnou oblasťou:

5.1.   Špecifickosť zemepisnej oblasti:

Korzika má mimoriadne rázovité prírodné prostredie, a to jednak z klimatického, topografického i pôdneho hľadiska, a jednak z hľadiska fungovania ekosystémov.

Z geologického hľadiska rozlišujeme medzi hercýnskou Korzikou na západe, kde prevládajú žuly, granulity a porfýry, ktoré vytvárajú veľmi členitý terén, a alpskou Korzikou na severovýchode so zmesou trblietavých bridlíc a rôznych útvarov sedimentárneho pôvodu, kde reliéf dosahuje nižšiu nadmorskú výšku a má jemnejšie črty. Vďaka stupňovitému klimatickému členeniu pôdu pokrýva hustý rastlinný porast a usádza sa na nej vegetácia, ktorá vytvára priaznivé prostredie pre stáda typických korzických ošípaných.

Korzika má stredomorské podnebie, ale keďže ide o ostrov – navyše s výraznými výškovými rozdielmi a členitým povrchom, ktoré súvisia s jej zložitou topografiou – toto podnebie je mimoriadne rozmanité a niekedy sú medzi jednotlivými dolinami alebo aj celkom blízkymi úbočiami priepastné rozdiely.

Súčasná korzická flóra je zväčša paleomediteránneho charakteru. Vďaka izolácii sa tu vyvinulo mnoho rastlinných druhov a súčasťou korzickej flóry je vysoký počet endemitov.

Okrem iných vegetačných stupňov sa na Korzike nachádza aj subhumídna mediteránna etáž, kde rastie dub korkový a dub cezmínový. Najrozšírenejším porastom na tejto etáži je stredomorská krovinatá húština macchia.

Na humídnej mediteránnej etáži sa zasa darí gaštanu. Tu už nenachádzame olivovník, lebo horná hranica jeho výškového vegetačného pásma sa zhoduje s dolnou hranicou výškového vegetačného pásma gaštanu.

Korzika je teda husto zalesnená, lebo pôdne i klimatické podmienky spolu vytvárajú priaznivé prostredie pre lesný porast. Výborne sa tu darí práve gaštanom a dubom, a to na celom území ostrova.

Konzervované mäsové výrobky majú mnohoročnú tradíciu a spolu s mliečnymi výrobkami v typickej miestnej strave dlho tvorili jeden z hlavných zdrojov živočíšnych bielkovín.

Súčasný spôsob chovu sa zakladá na starodávnej pastierskej tradícii, ktorá spočívala vo vypúšťaní stád ošípaných na lesnaté a pastvinné územia (výbehy) v horách alebo na pasienkoch v závislosti od práve dostupných miestnych zdrojov krmiva.

Plemeno nustrale je miestneho pôvodu a zaraďuje sa k iberským ošípaným. Ide o odolný druh ošípanej, ktorý je mimoriadne vhodný na takýto typ chovu. Pomerne dobre využíva zdroje, ktoré si nájde v prírode. Pri pohybe vo výbehu, ktorý má pomerne rozmanitý charakter (stromové porasty, pasienky ...), stádo vedú prasnice. Výbehy sa v závislosti o ročného obdobia a dostupnosti miestnych zdrojov krmiva môžu meniť.

Odkedy sa zvieratá odstavia, až kým neprestanú rásť, chovateľ im do výbehu nosí doplnkové krmivo, bez ktorého by sa nemohli riadne vyvíjať. Ošípané si však vo výbehu aj samy hľadajú potravu (byliny, korene, hľuzy ...).

Počas výkrmu sa zvieratá vypúšťajú do dubových a gaštanových lesov, a to práve vtedy, keď z nich padajú plody. Celú jeseň a zimu sa kŕmia najmä gaštanmi a/alebo žaluďmi. Jediným povoleným doplnkovým krmivom je jačmeň.

Táto etapa je kľúčová a má priamy vplyv na zvyšovanie hmotnosti a kvalitu sadla (vysoký obsah mononenasýtených mastných kyselín a nízky obsah nasýtených mastných kyselín).

Klimatické podmienky chovných oblastí si vyžiadali vývoj primeraných konzervačných metód. Preto sa presadili sušené mäsové výrobky, pri ktorých sa na konzerváciu využívalo solenie a sušenie.

Keďže priemyselné chladenie sa objavilo až koncom 19. storočia, ostrovania využili miestne možnosti. Preto sa porážka a spracovanie vždy riadili – a dodnes sa riadia – ročnými obdobiami. „Coppa de Corse“/„Coppa de Corse — Coppa di Corsica“ sa preto konzumuje od apríla najneskôr do novembra. Najmä v lete je bežnou, každodennou súčasťou miestnej stravy. Zvyčajne sa podáva ako predjedlo a možno ju nájsť na stoloch väčšiny ostrovanov.

Všetky spracovateľské postupy sú prírodné. Pri výrobe sa dodnes používajú iba prísady, ktoré boli dostupné aj v minulosti, teda soľ, korenie alebo paprika (nijaké konzervačné látky). Výrobok sa suší nad tlejúcim drevom miestnych listnatých stromov.

Vďaka dĺžke a tradičným podmienkam dozrievania (v prírodnej jaskyni pri prirodzenej teplote okolia) výrobok získava osobité organoleptické vlastnosti, najmä čo sa týka vône a textúry.

5.2.   Špecifickosť výrobku:

„Coppa de Corse“/„Coppa de Corse — Coppa di Corsica“ sa vyznačuje nasledujúcimi charakteristickými vlastnosťami:

| — | plát má jednoliatu červenú až tmavočervenú farbu v závislosti od pigmentácie svalu, |
| --- | --- |

—

plát má jednoliatu červenú až tmavočervenú farbu v závislosti od pigmentácie svalu,

| — | svalovina je navyše prerastená v závislosti od obsahu vnútrosvalového tuku, ktorý dosahuje 6 % a viac, |
| --- | --- |

—

svalovina je navyše prerastená v závislosti od obsahu vnútrosvalového tuku, ktorý dosahuje 6 % a viac,

| — | keďže mäso má vyšší obsah kyseliny olejovej, plát má mastný vzhľad, |
| --- | --- |

—

keďže mäso má vyšší obsah kyseliny olejovej, plát má mastný vzhľad,

| — | v dôsledku vysokej lipolýzy má plát pomerne mäkkú textúru, |
| --- | --- |

—

v dôsledku vysokej lipolýzy má plát pomerne mäkkú textúru,

| — | vyznačuje sa bohatým buketom (môže mať ovocný, orieškový alebo drevitý podtón alebo pripomínať huby), typickou slanou chuťou v závislosti od obsahu soli, ktorý dosahuje 6,5 % až 10 %, a prípadne aj korenistým rázom. |
| --- | --- |

—

vyznačuje sa bohatým buketom (môže mať ovocný, orieškový alebo drevitý podtón alebo pripomínať huby), typickou slanou chuťou v závislosti od obsahu soli, ktorý dosahuje 6,5 % až 10 %, a prípadne aj korenistým rázom.

5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO):

Ošípaná plemena nustrale je kľúčovým prvkom vo vzťahu výrobku k danej zemepisnej oblasti. Toto plemeno je výnimočné svojou odolnosťou, schopnosťou znášať veľké klimatické i potravinové výkyvy a rýchlo naberať tukové rezervy, keď má dostatok krmiva, ako aj svojimi chovnými požiadavkami. Vďaka tomu je výborne prispôsobené miestnym podmienkam – horským oblastiam, chovu vo výbehu, dlhému výrobnému cyklu (vysoký jatočný vek a hmotnosť jatočných tiel menej než 140 kg), strave zloženej z prírodných zdrojov, najmä počas výkrmu.

Takmer na celom území Korziky môžu extenzívne chovy ošípaných využívať hojné potravinové zdroje, keďže gaštany a duby cezmínové sa nachádzajú jednak na prírodných lesnatých priestranstvách výrazne upravených človekom, a jednak v oblastiach s prvkami poľnohospodárstva a lesného hospodárstva.

Výsledkom prispôsobivosti plemena a bohatstva prírodných zdrojov je prvotriedny výrobok, čo dokazuje aj jeho červená až tmavočervená farba, výrazná adipozita (vysoký pomer podkožného tuku, mäsa a vnútrosvalového tuku) a hmotnosť v suchom stave, ktorá neprevyšuje 2,2 kg.

Fáza výkrmu má navyše priamy vplyv na:

| — | zvyšovanie hmotnosti zvieraťa, pričom výrazný je najmä nárast objemu podkožného tuku (nad 2,5 cm), |
| --- | --- |

—

zvyšovanie hmotnosti zvieraťa, pričom výrazný je najmä nárast objemu podkožného tuku (nad 2,5 cm),

| — | kvalitu sadla (vysoký obsah mononenasýtených mastných kyselín a nízky obsah nasýtených mastných kyselín). |
| --- | --- |

—

kvalitu sadla (vysoký obsah mononenasýtených mastných kyselín a nízky obsah nasýtených mastných kyselín).

Toto bravčové mäso je veľmi vhodné na solenie. Metóda solenia, pri ktorej sa ako jediná konzervačná látka používa morská soľ, je dôvodom zreteľne slanej chuti hotového výrobku.

Toto bravčové mäso navyše možno nechať dlho dozrievať v podmienkach prirodzeného prostredia. Výsledkom sú osobité organoleptické vlastnosti – napríklad pevná a mäkká textúra a bohatý buket.

K organoleptickým zvláštnostiam výrobku, najmä k jeho pevnej a mäkkej textúre, prispievajú aj relatívne vysoký obsah soli a dlhý výrobný cyklus, ktoré nespôsobujú výraznú proteolýzu, ale zabezpečujú vysokú lipolýzu.

Odkaz na uverejnenie špecifikácie:

[Článok 5 ods. 7 nariadenia (ES) č. 510/2006 (3)]

http://agriculture.gouv.fr/IMG/pdf/CDCCoppaDeCorse_cle073621.pdf

---

(1)  Ú. v. EÚ L 343, 14.12.2012, s. 1.

(2)  Ú. v. EÚ L 93, 31.3.2006, s. 12. Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny

(3)  Porovnaj poznámku pod čiarou 2.

---